ኣብ ምብራቕ ኣፍሪቃ ዝሃርም ዘሎ ብርቱዕ ዝናብ ምስ ዓለማዊ ዋዒ ምትሕሓዝ ኣለዎ ድዩ ኣብ ዝብል ንጹር መልሲ ዝርከቦ ኣይኮነን። ብሕጊ ፊዚክስ፡ ዋዒ ዝሓዘለ ኣየር (ጠፈር) ዝያዳ ሃፋ ብምፍጣር ዝናብ ናይ ምፍጣር ተኽእልኡ ዝለዓለ ምዃኑ እዩ ዝእመን። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, Kenya flash floods: 'What I saw after landslides in West Pokot' ክኢላት ኩነታት ኣየር፡ እዚ ኣብ ምብራቕ ኣፍሪቃ ዝዘንብ ዘሎ ብርቱዕ ዝናብ፡ ኣብ ህንዳዊ ውቕያኖስ ሙቐት ብክልተ ዲግሪ ሰንቲ ግሬት ብምውሳኹ፡ ኣብኡ ዝተፈጠረ ሃፋ ዘስዓቦ እዩ ዝብል መደምደምታ ኣለዎም። እዚ ኣብ ህንዳዊ ውቕያኖስ ዝተኸሰተ ብርቱዕ ዋዒ ኸኣ በቲ ኣብቲ ከባቢ ዝተፈጠረ ኢል ኒኖን ላ ኒናን ዝተሰመየ ህቦቡላ፡ ምሽፋን ቀጸላ ህዋ ህንዳዊ ውቕያኖስ ብምፍጣር መጠን ሃፋ እቲ ውቕያኖስ ከም ዘዛየዶ ይጥቐስ። ኢል ኒኖን ላ ኒናን፡ ኣብ ምብራቕ ኣፍሪቃ ብርቱዕ ዝናብ ከኸትል እንከሎ፡ ኣብ ኣውስትራልያ ከኣ ደርቂ ኣኸቲሉ ይርከብ። ኣብ ሰማያት ህንዳዊ ውቕያኖስን ገለ ክፋል ምብራቕ ኣፍሪቃን ዝተጸጠረ ምውሳኽ ሙቐትን ጠልን፡ በቲ ኣብ ከባቢ ቅናት ምድሪ ዝነፍስ ንፋሳት ተሓጊዙ ናብ ዝበዝሐ ክፋል ምብራቕ ኣፍሪቃ ብምዝርጋሕ ብርቱዕ ዝናብ ከዝንብ ክኢሉ። ኣብ ምብራቕ ኣፍሪቃ ከቢድ ስግኣት ዕልቕልቕ ውሕጅ ኣንጸላልዩ'ሎ ኣእዱግ ኬንያ ሓደጋ ምጽናት ኣንጸላልዩዎም ሞት ዘስዓበ ሓደጋ ባርዕ፡ ኣብ መዓስከር ስደተኛታት ሎሚ ዓመት ኣብ ምብራቓውን ምዕራባውን ህንዳዊ ውቅያኖስ ዝተኸሰተ ናይ ሙቐት ፍልልይ፡ ቅድሚ ሕጂ ካብ ዝተረኣየ ዝለዓለ ኮይኑ ክምዝገብ እንከሎ፡ ኣብ ኬንያ ዝዘንብ ዘሎ መጠን ዝናብ'ውን ካብ ንቡር ንላዕሊ ኮይኑ ይርከብ። እዚ ዝናብ ብሕጂኸ ክቕጽል ትጽቢት ኣሎ ድዩ?
